Min fotostil baserer seg på det naturlige og det ekte. Når jeg fotograferer annet enn bryllup bruker jeg sjeldent modeller, men jobber med vanlige mennesker. Jeg får de til å slappe av, til å le og la det være en hyggelig opplevelse. Ikke noe en gruer seg til. Da blir det bra bilder. Bildene jeg ofte synes kan være best fra et brullup er ofte ikke samme bildene selve brudeparet velger. Jeg velger ofte de teknisk gode eller de øyeblikkene jeg liker, mens parene mine velger de bildene der de kjenner seg selv igjen. Og de er ofte ikke oppstilt. Men det er smil, humor og mellomøyeblikk vi skaper og fanger sammen. Så ingen grunn til å være bekymret i det hele tatt!